Председник Градске општине Вождовац, на основу чл. 55 Статута градске општине Вождовац ("Сл. лист града Београда" бр. 36/10 – пречишћен текст, 41/13 и 55/16) и чл. 16, 17 и 18 Одлуке о начину финансирања удружења из буџета Градске општине Вождовац („Сл. лист града Београда“ бр. 125/18), доноси

О Д Л У К У

1. БИРАЈУ СЕ програми удружења за финансирање и суфинансирање из буџета градске општине Вождовац за 2018. годину, а на основу јавног конкурса бр. 61-2/18, објављеног на интернет сајту градске општине Вождовац 28.12.2018. године, и додељују средства у укупном износу од 1.199.397,80 динара на следећи начин:

|  |  |  |  |  |  |
| --- | --- | --- | --- | --- | --- |
| Р.  бр | Назив подносиоца и број пријаве | Назив програма | Бодови | Средства која се потражују | Средства која се додељују |
| 1. | Удружење грађана „Вожд“, Јове Илића 89, 11000 Београд  II-4/19 од 11.01.2019 | Програм ликовне и визуелне уметности | 74 | 594.000,00 | 500.000,00 |
| 2. | Удружење грађана „Спортеко“, Војводе Степе 285, 11000 Београд  II-3/19 од 11.01.2019 | Програм ликовне и визуелне уметности | 72 | 591.050,00 | 500.000,00 |
| 3. | Алтернативна прилика, Кашиковићева 12, 11000 Београд  II-2/19 од 11.01.2019 | Вождовачка школа фотографије | 65 | 199.397,80 | 199.397,80 |

2. Средства из претходног става обезбеђена су у Програму 9 «Основно образовање и васпитање» буџета градске општине Вождовац за 2018. годину, на позицији 214 Финансијског плана за 2018. годину.

3. Градска општина Вождовац ће закључити појединачне уговоре о финансирању програма удружења којим ће бити регулисана међусобна права и обавезе.

О б р а з л о ж е њ е

Председник Градске општине Вождовац расписао је јавни конкурс за финансирање и суфинансирање пројеката удружења из области едукације школске деце у ваннаставним активностима на територији Градске општине Вождовац за 2018. годину Одлуком бр. 61-2/18 од 28.12.2018. године, који је објављен на интернет сајту градске општине Вождовац 28.12.2018. године. Истом Одлуком је образована и Комисија за спровођење јавног конкурса.

Комисија је, на седници одржаној 4.2.2018. године, констатовала да је на јавни конкурс за финансирање пројекта из области културе стигло шест пријава: Cyber atis, Алтернативне прилике, Удружења грађана „Спортеко“, Удружења грађана „Вожд“, НВО „Ленон“ и Одреда извиђача Н. Х. Миодраг Миловановић - Луне и да су исте благовремене.

По прегледу свих пристиглих пријава, Комисија је констатовала да следећа удружења нису поступила у складу са условима и критеријумима предвиђеним конкурсном документацијом: Cyber atis (није достављена сва тражена документација), НВО Ленон (програм је бодован са мање од 50% могућих бодова, а што је један од услова одређен Одлуком о начину финансирања удружења из буџета Градске општине Вождовац) и Одред извиђача Н. Х. Миодраг Миловановић – Луне (није регистрован у АПР-у).

Комисија је затим извршила бодовање пријава удружења и сачинила предлог ранг листе који је објављен на сајту Општине. Како није било приговора на исти, Комисија је предлог ранг листе и предлог одлуке о избору програма удружења доставила Већу градске општине Вождовац на даљу надлежност.

Веће градске општине Вождовац је, на седници одржаној 5.3.2019. године, утврдило Коначну ранг листу и сачинило предлог одлуке о избору програма удружења на основу јавног конкурса бр. 61-2/18 и проследила га председнику Градске општине Вождовац на одлучивање.

Имајући у виду наведено, председник Градске општине Вождовац је донео одлуку као у диспозитиву.

Ова Одлука је коначна и биће објављења на сајту Градске општине Вождовац.

Одлуку доставити: учесницима јавног конкурса, Одељењу за финансије, привреду, друштвене делатности и планирање и архиви градске општине Вождовац.

ПРЕДСЕДНИК ГРАДСКЕ ОПШТИНЕ ВОЖДОВАЦ

I Број: 61-2/19 од 5.3.2019. године

ПРЕДСЕДНИК,

Александар Савић, с. р.